CELEX: 62013TN0507
Language: fi
Date: 2013-09-23 00:00:00
Title: Asia T-507/13: Kanne 23.9.2013 — SolarWorld ym. v. komissio

9.11.2013   
            
            
               FI
            
            
               Euroopan unionin virallinen lehti
            
            
               C 325/50
            
         Kanne 23.9.2013 — SolarWorld ym. v. komissio
   (Asia T-507/13)
   2013/C 325/80
   Oikeudenkäyntikieli: englanti
   
      Asianosaiset
   
   
      Kantajat: SolarWorld AG (Bonn, Saksa); Brandoni solare SpA (Castelfidardo, Italia); Global Sun Ltd (Sliema, Malta); Silicio Solar, SAU (Puertollano, Espanja) ja Solaria Energia y Medio Ambiente, SA (Madrid, Espanja) (edustajat: asianajaja L. Ruessmann ja solicitor J. Beck)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuontia koskevassa polkumyynnin vastaisessa menettelyssä tarjotun sitoumuksen hyväksymisestä 2.8.2013 annetun komission päätöksen 2013/423/EU
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että riidanalaisella päätöksellä loukattiin kantajien oikeutta oikeudenmukaiseen oikeudenkäyntiin, hyvän hallinnon periaatetta ja kantajien puolustautumisoikeuksia sekä rikottiin polkumyyntiä koskevan perusasetuksen (1) 8 artiklan 4 kohtaa ja 19 artiklan 2 kohtaa, koska
               
                           —
                        
                        
                           komissio teki sopimuksen Kiinan hallituksen ja Kiinan koneiden ja elektroniikan tuonti- ja vientikauppakamarin (China Chamber of Commerce for Import and Export of Machinery and Electronic Products) kanssa, jotka toimivat suuren vientiä harjoittavien kiinalaisten tuottajien ryhmän puolesta, antamatta asianmukaisesti ja riittävästi tietoa käsiteltävänä olevan sitoumuksen pääehdoista
                        
                     
                           —
                        
                        
                           komissio ei antanut asianomaisille osapuolille tilaisuutta esittää huomautuksia riidanalaisella päätöksellä hyväksytystä sitoumusjärjestelystä oikea-aikaisesti ja tehokkaasti.
                        
                     
         
               2)
            
            
               Toinen kanneperuste, joka perustuu ilmeiseen arviointivirheeseen ja polkumyyntiä koskevan perusasetuksen 6 artiklan 1 kohdan ja 8 artiklan 1 kohdan rikkomiseen siltä osin kuin riidanalaisessa päätöksessä poiketaan mielivaltaisesti komission tutkimuksessaan tekemistä päätelmistä ja vahvistetaan vähimmäistuontihintojen tasot, jotka ovat ilmeisen riittämättömiä poistamaan unionin tuottajille aiheutuvan vahingon.
            
         
               3)
            
            
               Kolmas kanneperuste, joka perustuu SEUT 101 artiklan 1 kohdan rikkomiseen siltä osin kuin riidanalaisessa päätöksessä hyväksytään ja vahvistetaan horisontaalinen hintojenvahvistamisjärjestely ja se on siten ristiriidassa sen EUT-sopimuksen vaatimuksen kanssa, ettei kilpailu sisämarkkinoilla saa vääristyä.
            
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).